cyanic-selkie/wikianc huggingface dataset:
রবার্ট লুইস স্টিভেন্সন
বিবাহ
স্যার ওয়াল্টার সিমসনের সাথে এক নৌ ভ্রমনের এক পর্য়ায় ১৮৭৬ সালে ফ্যানি ভ্যান ডি গ্রিফ্ট নামে এক মহিলার সাথে রবার্টের পরিচয় হয়। তিনি বিবাহিতা ছিলেন। এরপর রবার্ট মার্কিন যুক্তরাষ্ট্র ভ্রমণ শুরু করেন। দীর্ঘ ভ্রমনের এক পর্য়ায়ে তিনি ভীষন অসুস্থ হয়ে পড়েন। মৃতপ্রায় অবস্থায় তিনি ক্যালিফির্ণিয়া পৌছান। স্থানীয় পশুপালকরা তাকে চিকিৎসা সেবা দিয়ে সুস্থ করে তোলেন। ১৮৭৯ সালে তিনি সুস্থ হয়ে স্যান ফ্রানসিসকো গমন করেন। সেখানে চরম অর্থকষ্টে তার দিন কাটে। শীতের শুরুতেই তিনি আবার অসুস্থ হয়ে পরেন এবং মৃত্যুদুয়ারে উপস্থিত হন। ফ্যানি ডি গ্রিফট এই সময়ে তার কাছে উপস্থিত হন। এবং সেবা শুশ্রষার মাধ্যমে তাকে সারিয়ে তোলেন। মে ১৮৮০ সালে তারা দুজন বিবাহ বন্ধনে আবদ্ধ হন।
শেষ জীবন
১৮৯০ সালে প্রশান্ত মহাসাগরীয় দ্বীপরাষ্ট্র সামোয়ার উপালো দ্বীপে তিনি ৪০০ একর (১.৬ ব. কিমি) জমি ক্রয় করেন। সেখানে তিনি ভাইলিমা নামে একটি গ্রাম প্রতিষ্ঠা করেন। স্থানীয় ভাষা নিজের নাম পরিবর্তন করে রাখেন তুষিতালা যার অর্থ গল্পকার। স্থানীয়দের মধ্যে তার ব্যাপক জনপ্রিয়তা ছিল এবং এক সময়ে তিনি স্থানীয় রাজনীতিতে জরিয়ে পরেন। ৩ ডিসেম্বর ১৮৯৪ সালে মারা যান। সম্ভবত মস্তিষ্কের রক্তক্ষরনই ছিল তার মৃত্যুর কারণ।
আটঘর জেলা
Atghar District আফগানিস্তানের জাবুল প্রদেশে অবস্থিত একটি অন্যতম জেলা। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৮,৪০০ জন এর মত। এটি গিলজি পশতুন সম্প্রদায়ের তোখী উপজাতিদের হৃদয়ভূমি হিসেবে পরিচিত।
মানের শরিফ
মানের বা মানের শরিফ হল ভারতের বিহার রাজ্যের পাটনা জেলার পাটনা মেট্রোপলিটন অঞ্চলের একটি উপগ্রহ শহর। মানের শরিফ বিহারের রাজধানী পাটনা থেকে ২৪ কিমি পশ্চিমে জাতীয় সড়ক ৩০ (ভারত) এ অবস্থিত। পাটনা থেকে 'এন.এইচ৩০' (NH30) হয়ে আরা-বক্সার যাওয়ার সময় এটি বিহতা-এর ৮ কিলোমিটার আগে আসে। এই শহরে ইসলাম প্রচারক বুজুর্গ সুফি সাধক মাখদুম ইয়াহিয়া মানেরি এবং মাখদুম শাহ দৌলত-এর সমাধি রয়েছে, যা বড় দরগাহ এবং ছোট দরগাহ নামে পরিচিত। মানের একটি গুরুত্বপূর্ণ পর্যটন এলাকা এবং পর্যটন কেন্দ্র। শহরটির নাম পর্যটন কেন্দ্র হিসাবে এর মর্যাদা থেকে এসেছে বলে জানা যায়।
নির্মাণ ইতিহাস
মখদুম শাহ দৌলত ১৬০৮ সালে মানের শরিফে মারা যান এবং বিহারের গভর্নর ইব্রাহিম খান কাকার তার জন্য একটি সমাধি নির্মাণ করেন যা ১৬১৬ সালে সমাপ্ত হয়।
গম্বুজ বিশিষ্ট সমাধির দেয়ালগুলি জটিল নকশা দ্বারা সজ্জিত এবং এর সিলিং-এ পবিত্র আল-কুরআন থেকে আয়াত লেখা রয়েছে। মানের শরিফের একটি মসজিদও রয়েছে যা ১৬১৯ সালে ইব্রাহিম খান (বিহারের গভর্নর) দ্বারা নির্মিত হয়েছিল। মানের শরিফ ছিল শিক্ষার একটি আঞ্চলিক কেন্দ্র এবং যেখানে সংস্কৃত ব্যাকরণবিদ পাণিনি অধ্যয়ন করেছিলেন।
মানের-এর লাডডু (লাড্ডু)
মনের তার মজাদার লাড্ডুর জন্য পরিচিত যা ঘি দিয়ে তৈরি। ইহা মতিচুর লাড্ডু নামেও পরিচিত এবং স্থানীয় বিক্রেতারা সোন নদীর চিনি-মিষ্টি জল ব্যবহার করে তৈরি বলে প্রচার করে । মনের লাড্ডু বলিউড মুভি খুদগার্জে প্রদর্শিত হয়েছে। মানের-এর মিষ্টি হল প্রাচীনতম এবং সবচেয়ে বিখ্যাত মিষ্টির দোকান যা খাঁটি মানের-এর লাডডু (লাড্ডু) তৈরি করে। আমির খান সিনেমার কাজের জন্য এই পথ দিয়ে ভ্রমণ করার সময় এই জায়গাটি পরিদর্শন করেছিলেন। মনেরের লাড্ডু এবং ইসলামের বুজুর্গ সুফি সাধকদের দরগাহ শরিফ এর পাশাপাশি মানেরের বৌদ্ধ মন্দির, জৈন মন্দির এবং অন্যান্য ধর্মের তাৎপর্যও রয়েছে ।
জনমিতি
ভারতের জনশুমারি, মানের-এর জনসংখ্যা ছিল ২,৯৯,৫৮৫ জন, যার মধ্যে রয়েছে ৫৩% পুরুষ এবং ৪৭% মহিলা নাগরিক। মানেরের সাক্ষরতার হার ৫২%, যা জাতীয় গড় ৫৯.৫% থেকে কম: পুরুষদের সাক্ষরতার হার ৬১%, এবং মহিলা সাক্ষরতা হল ৪২% । মানের-এর জনসংখ্যার ১৯% হল ৬ বছরের কম বয়সী।
রাজনীতি
মানের বিধানসভা কেন্দ্র পাটলিপুত্র (লোকসভা কেন্দ্র) এর অংশ। এবং আনন্দপুর, কাটেশর, সিকান্দারপুর, পারেভ, দৌলতপুর সিমরি, মুশেপুর, শ্রী রামপুর, বিহতা, দয়ালপুর দৌলতপুর, পুরুষোত্তমপুর পাইনাথি, বিশুনপুরা, রাঘোপুর, আমহারা, কাঞ্চনপুর খড়গপুর, সাদিসোপুর, পাইনাল, বেলা, নেওড়া, মখদুমপুর ও চাঁদপুর গ্রামপঞ্চায়েত বিহতা সিডি ব্লক-এর অন্তর্ভুক্ত ।
মোহাম্মদ আছাদুজ্জামান
মোহাম্মদ আছাদুজ্জামান ছিলেন একজন বাংলাদেশি রাজনীতিবিদ, যিনি মাগুরা জেলা থেকে চার বার জাতীয় সংসদে সংসদ সদস্য নির্বাচিত হয়েছিলেন। তার এক ছেলে সাইফুজ্জামান শিখর মাগুরা-১ আসনের বর্তমান সংসদ সদস্য এবং এক মেয়ে কামরুল লায়লা জলি জাতীয় সংসদের সাবেক সংসদ সদস্য।
জীবনী
মোহাম্মদ আছাদুজ্জামান জন্মেছিলেন ১৯৩৫ সালের ১১ নভেম্বরে, মাগুরার মহম্মদপুর উপজেলার পলাশবাড়িয়া ইউনিয়নের মৌলভী জোকা গ্রামে। তিনি অষ্টম শ্রেণীর ছাত্র অবস্থায় ভাষা আন্দোলনে সরাসরি অংশগ্রহণ করেন। ১৯৫৪ সালে ছাত্রাবস্থাতেই বাংলাদেশ আওয়ামী লীগের রাজনীতির সাথে যুক্ত হন। তিনি ১৯৬২’র ছাত্র আন্দোলন, ৬৬’র ছয় দফা আন্দোলন, ৬৯’র গণ-অভ্যুত্থানসহ বিভিন্ন আন্দোলনে তিনি সামনে থেকে নেতৃত্ব দেন। ১৯৬৫ সালে তিনি মাগুরা আওয়ামী লীগের সাধারণ সম্পাদক নিযুক্ত হন।
১৯৭০ সালে তিনি তৎকালীন পূর্ববঙ্গ আইন পরিষদের সদস্য নির্বাচিত হন। ১৯৭১ সালে মুক্তিযুদ্ধ শুরু হলে তিনি মুক্তিযুদ্ধে অংশগ্রহণ করা ছাড়াও মুক্তিযুদ্ধের অন্যতম সংগঠক হিসেবেও তিনি কাজ করেছেন। মুক্তিযুদ্ধ শুরু হলে তিনি সোহরাব হোসেন ও সৈয়দ আতর আলীকে সাথে নিয়ে মাগুরায় পাকিস্তানি বাহিনী ও দোসরদের আক্রমণ প্রতিরোধে প্রয়োজনীয় নির্দেশনা প্রদান করেন। মুক্তিযুদ্ধের সময় তাকে মাগুরায় সর্বদলীয় সংগ্রাম পরিষদের আহবায়ক হিসেবে দায়িত্ব দেয়া হয়; তবে যুদ্ধকালে তিনি ভারতে অবস্থান করছিলেন এবং সেখানে তাকে রানাঘাট যুব শিবিরের (ইয়ুথ ক্যাম্প)-এর দায়িত্ব দেয়া হয়।
১৯৭২ সালে তিনি স্বাধীন বাংলাদেশে বাংলাদেশ গণপরিষদের সদস্য হিসেবে দায়িত্বপালন করেন। ১৯৭৬ সালে তিনি মাগুরা আওয়ামী লীগের সভাপতি হিসেবে দায়িত্ব গ্রহণ করেন। ১৯৭৯ সালে তিনি দ্বিতীয় সংসদ নির্বাচনে তৎকালীন যশোর-১১ আসন থেকে সংসদ সদস্য নির্বাচিত হন। এরপর, ১৯৮৬ সালে তিনি তৃতীয় জাতীয় সংসদ নির্বাচন ও ১৯৯১ সালে পঞ্চম জাতীয় সংসদ নির্বাচনে মাগুরা-২ সংসদীয় আসন থেকে সংসদ সদস্য নির্বাচিত হন।
মৃত্যুর পূর্ব পর্যন্ত তিনি জাতীয় সংসদের মাগুরা-২ সংসদীয় আসনের সংসদ সদস্য হিসেবে দায়িত্ব পালন করেছেন। তিনি ১৯৯৩ সালের ২৫ ডিসেম্বর মৃত্যুবরণ করেন।
চারিবিডিস লুসিফেরা
Charybdis (Charybdis) lucifera, হলদে-বাদামী কাঁকড়া হল Portunidae পরিবারের সাঁতার কাটা কাঁকড়ার একটি প্রজাতি।
এই প্রজাতির স্থানীয় এলাকা হল ভারত মহাসাগর, সম্ভবত ট্রাঙ্কুবার । এটি প্রাকৃতিকভাবে বাংলাদেশ, মালয়েশিয়া, ভারত, সিঙ্গাপুর, পাকিস্তান, শ্রীলঙ্কা, ইন্দোনেশিয়া, তাইওয়ান, থাইল্যান্ড, অস্ট্রেলিয়া, ইতালি ( আক্রমণকারী প্রজাতি), মিশর ( আক্রমনাত্মক প্রজাতি ), ভূমধ্যসাগর ( আক্রমণাত্মক প্রজাতি) এর আশেপাশের জলে দেখা যায়।
মিক ব্লু
মিক ব্লু একজন অস্ট্রীয় পর্নোগ্রাফি অভিনেতা, পরিচালক এবং অটো রেসিং ড্রাইভার।
ক্যারিয়ার
২০০৫ সালের জানুয়ারিতে, ব্লু জিরো টলারেন্স এন্টারটেইনমেন্টের সাথে একচেটিয়া পারফরম্যান্স এবং পরিচালনা চুক্তি সই করেন। পরিচালনায় তাঁর অভিষেকের চলচ্চিত্রের নাম ছিল মিট দ্য ফাকার্স । তিনি গ্রেজার মঞ্চ নাম ব্যবহার করে এলিজেন্ট এঞ্জেল-এ পরিচালনাও করেছেন। জুন ২০১৫ সালে, ব্লু, অনিক্কা অলব্রাইট এবং মায়েস্ট্রো ক্লোদিও এভিল অ্যাঞ্জেলের জন্য প্রযোজনা লেবেল বিএএম ভিশন তৈরি করেছিলেন। ২০১৭ সালে ব্লু ইউটিউবের মাধ্যমে তার নতুন রেসিং ক্যারিয়ারের ঘোষণা দিয়েছিলেন, তিনি উল্লেখ করেছিলেন যে, ছোটবেলা থেকেই এটা তাঁর স্বপ্ন ছিল।
মোটামাথা কার্প
মোটামাথা কার্প (বৈজ্ঞানিক নাম:Hypophthalmichthys nobilis) (ইংরেজি: Bighead carp)হচ্ছে Cyprinidae পরিবারের Hypophthalmichthys গণের একটি স্বাদুপানির মাছ।
বিস্তৃতি
চীনে স্বদেশীয় মিঠাপানির মাছ। ভিয়েতনামের 'রেড' নদীতে প্রাকৃতিকভাবে এ মাছ পাওয়া যায়। বাংলাদেশে এ মাছ ১৯৮১ সালে নেপাল থেকে আনা হয়। বাংলাদেশের চাষকৃত বিদেশী মাছের মধ্য এই মাছের মাথা তুলনামূলক বড় বলে সম্ভবত সেই কারণেই এর নাম বিগহেড কার্প।
চাষ
কার্প জাতীয় মাছের মধ্যে বিগহেড কার্প সবথেকে দ্রুত বৃদ্ধি পায়। তাই এ মাছ চাষ করা প্রয়োজন। তবে এ মাছ অন্য কার্প জাতীয় মাছের সাথে মিশ্র চাষ করা উত্তম।
প্রজনন
সাধারণত ৩-৪ বছর বয়সে প্রাপ্ত বয়স্ক হয়। প্লাবিত নদীতে স্রোত রয়েছে এমন স্থানে প্রজনন করে।তবে বর্তমানে কৃত্রিম পদ্ধতিতে হ্যাচারিতে ডিম ও পোনা উৎপাদন করা হচ্ছে।
খাদ্যাভ্যাস
পুকুরের উপরিভাগে থাকতে পছন্দ করে ।এদের খাবার উদ্ভিদকণা(ফাইটোপ্লাংকটন) ও প্রাণীকণা(জুপ্লাংকটন) এবং ছোট ছোট আর্থ্রোপোডস।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
ফ্রাঞ্চেজকা ভ্যালেন্টিনা
ফ্রাঞ্চেজকা ভ্যালেন্টিনা (পাম স্প্রিংস, ক্যালিফোর্নিয়া, মার্চ ১৭, ১৯৮৪) একজন মার্কিন পর্নোগ্রাফিক অভিনেত্রী। তিনি ২০০৫ সালের অক্টোবরে প্রাপ্তবয়স্ক চলচ্চিত্র শিল্পে প্রবেশ করেন আনুমানিক ২১ বছর বয়সে, তারপর থেকে ১৩০টিরও বেশি চলচ্চিত্রে অভিনয় করেছেন।
কাওরান বাজার প্রগতি সংঘ
কাওরান বাজার প্রগতি সংঘ (Kawran Bazar Pragati Sangha) ঢাকা, বাংলাদেশের একটি ফুটবল দল। এটি বর্তমানে বাংলাদেশ চ্যাম্পিয়নশিপ লিগের (বিসিএল) একটি দল। ২০২০ সালে ঢাকা লিগ থেকে কাওরান বাজার পদোন্নতি লাভ করে।
ইউসুফ আদিল শাহ
ইউসুফ আদিল শাহ (১৪৫০-১৫১০) ছিলেন আদিল শাহী রাজবংশের প্রতিষ্ঠাতা যেটি প্রায় দুই শতাব্দী ধরে বিজাপুরের সালতানাত শাসন করেছিল। পর্তুগিজরা তাকে আদিল খান বা হিদালকাও নামে উল্লেখ করে থাকে। বিজাপুরে নতুন রাজবংশের প্রতিষ্ঠা করায় (যেটি আদিল শাহী রাজবংশ পরিচিত) ইউসুফ আদিল শাহকে বিজাপুর শহরের উন্নয়ন এবং এটিকে গুরুত্বপূর্ণ মর্যাদায় উন্নীত করার কৃতিত্ব দেওয়া হয়। মারাঠার এক সম্ভ্রান্ত ব্যক্তির কন্যাকে তিনি বিয়ে করেন।
প্রাথমিক জীবন
ইউসুফ আদিল শাহকে একজন জর্জিয়ান ক্রীতদাস হিসেবে উল্লেখ করা হয়, যাকে ইরান থেকে মাহমুদ গাওয়ান ক্রয় করেছিল। অন্যান্য ঐতিহাসিকরা তাকে ফার্সি বা তুর্কী  বংশোদ্ভূত হিসেবে উল্লেখ করেছেন।
কিছু ইতিহাসবিদ ইউসুফকে উসমানীয় সুলতান দ্বিতীয় মুরাদের পুত্র হিসেবে উল্লেখ করেছেন। ঐতিহাসিক ফেরিশতা লিখেন, ইউসুফ ছিলেন উসমানীয় সুলতান দ্বিতীয় মুরাদের একজন পলাতক পুত্র। তিনি এমন একটি ঘটনা উল্লেখ করেন, যা সাভা'র মির্জা মোহাম্মদ এবং বাহমানি রাজবংশের সদস্য খাজা নুজরের সাথে সম্পর্কিত। ফেরিশতা আরো লিখেন, এই উৎপত্তি শাহ জামালুদ্দিন হোসেন নিজেই করেছিলেন। তাজকিরাত উল মুলকের লেখক রফিউদ্দিন সিরাজী বলেছেন, ইউসুফ ছিলেন সাভা'র গভর্নর আহমেদ বেগের ভাগ্নে। আরেকটি উৎস বলে যে, তিনি আক-কুয়ুনলুর একজন তুর্কী ছিলেন।
কর্মজীবন
ইউসুফের সাহসিকতা এবং ব্যক্তিত্ব তাকে দ্রুত বাহমানি সুলতানের অনুগ্রহে উন্নীত করে এবং ফলস্বরূপ তাকে বিজাপুরের গভর্নর নিযুক্ত করা হয়।
১৪৮৯ খ্রিস্টাব্দে ইউসুফ বাহমনি শক্তির পতনের সুযোগ নিয়ে নিজেকে বিজাপুরে একজন স্বাধীন সুলতান হিসেবে দাবী করেন। তিনি বিজয়নগর সাম্রাজ্যের বিরুদ্ধে এবং বিজাপুরের মুসলিম প্রতিবেশীদের বিরুদ্ধেও যুদ্ধ করেছিলেন।
ইউসুফ একটি ছোট কিন্তু শক্তিশালী রাষ্ট্র রেখে যান, যেটি রাজনৈতিক উত্তেজনাপূর্ণ অঞ্চলে দুটি তুলনামূলক বিশৃঙ্খল শতাব্দীর মধ্যে টিকে ছিল। তিনি যে বিজাপুর সালতানাত প্রতিষ্ঠা করেছিলেন তা প্রায় দুই শতাব্দী ধরে একটি শক্তিশালী শক্তি হিসেবেই ছিল, যতক্ষণ না এটি মারাঠা শক্তির কাছে আত্মসমর্পণ করে। শেষ পর্যন্ত ১৬৮৬ খ্রিস্টাব্দে আওরঙ্গজেব মারাঠা শক্তিকে পরাজিত করলে সালতানাতটি সমাপ্ত হয়ে যায়।
প্লাইমাউথ (সফটওয়্যার)
প্লাইমাউথ (ইংরেজিঃ Plymouth ) লিনাক্স সমর্থনকারী অ্যানিমেশনগুলির জন্য ডাইরেক্ট রেন্ডারিং ম্যানেজার (ডিআরএম) এবং কেএমএস ড্রাইভার ব্যবহার করে এমন একটি মুক্ত বুটস্প্ল্যাশ। এটি ইনিটআরডি-তে প্যাক হয়ে যায়। আই-ক্যান্ডি ছাড়াও প্লাইমাউথ বুটের সময় ব্যবহারকারীর সাথে মিথস্ক্রিয়াও পরিচালনা করে।
প্লাইমাউথ ২৫ নভেম্বর, ২০০৮ সালে ফেডোরা ১০ "কেমব্রিজ" মুক্তিতে প্রথম অন্তর্ভুক্ত হয়েছিল যেখানে এটি রেড হ্যাট গ্রাফিকাল বুট (আরএইচজিবি) কে প্রতিস্থাপন করেছিল। উবুন্টু এটিকে ২৯ এপ্রিল ২০১০ সালে প্রকাশিত উবুন্টু ১০.০৪ এলটিএস "লুসিড লিংক্স" অন্তর্ভুক্ত করেছে। ম্যানড্রিভা লিনাক্স স্প্ল্যাশী থেকে প্লাইমাউথ সংস্করণ অ্যাডালি (২০১০.০) তে প্রতিস্থাপন করেছে।
ইতিহাস
এর উন্নয়ন ২০০৭ সালের মে মাসে শুরু হয়েছিল এবং রে স্ট্রোডের নেতৃত্বে পরিচালিত হচ্ছে। তবে, ২০০৮ সালের প্রথমদিকে এই প্রকল্পের পক্ষে খুব কম সমর্থন ছিল, এরপর প্লাইমাউথকে ফেডোরা ১০-তে প্রবর্তনের সিদ্ধান্তটি এর উন্নয়নে গতি দেয়, যা এখন পুরোপুরিভাবে বিকশিত হচ্ছে। সেই থেকে, প্লাইমাউথ ম্যানড্রিভা লিনাক্স ২০১০.০-এ চালু হয়েছে এবং উবুন্টু ১০.০৪-তে, পাশাপাশি কেডিই নিওনেও চালু হয়েছিল।
শ্রীরামকৃষ্ণ দর্শনম্‌
শ্রীরামকৃষ্ণ দর্শনম্‌ হল ২০১২ সালে মুক্তিপ্রাপ্ত এবং সিঙ্গাপুর-ভারতের যৌথ প্রযোজনায় নির্মিত রামকৃষ্ণ পরমহংসের জীবনীমূলক একটি চলচ্চিত্র। এই ছবিটি তামিল ও হিন্দি ভাষায় মুক্তিলাভ করেছিল। ছবিটির পরিচালক হলেন জি. এন. দাস ও প্রযোজক জি.এন.ডি ইন্টারন্যাশানাল প্রাইভেট লিমিটেড। ২০১২ সালের ১৭ অগস্ট স্বামী বিবেকানন্দের সার্ধশতবর্ষ উদ্‌যাপন অনুষ্ঠানের অংশ হিসেবে তামিলনাড়ু রাজ্যের রাজধানী চেন্নাই শহরে এই ছবিটি প্রদর্শিত হয়েছিল।
কাহিনী-সারাংশ
এরপর দেখানো হয়েছে, তিনি কীভাবে সহজ ভাষায় সরলভাবে সাধারণ মানুষ ও কলকাতার পাশ্চাত্য-শিক্ষায় শিক্ষিত সমাজকে অধ্যাত্ম-তত্ত্ব ও ভক্তিযোগ শিক্ষা দিতে শুরু করেন। নরেন্দ্রনাথ দত্তের (স্বামী বিবেকানন্দের পূর্বাশ্রমের নাম) সঙ্গে সাক্ষাৎ হলে, তিনি তাকে ‘শিবজ্ঞানে জীবসেবা’র নির্দেশ দেন। এরপর গলার ক্যান্সার ধরা পড়ে তাঁর। তবু চিকিৎসকের নির্দেশ অমান্য করে তিনি ধর্মোপদেশ দান থেকে বিরত হন না। শেষ পর্যন্ত নিজ স্বাস্থ্যের প্রতি উদাসীন রামকৃষ্ণ পরমহংসের দেহত্যাগের মধ্যে দিয়ে এই চলচ্চিত্রের সমাপ্তি ঘটেছে।
প্রযোজনা
জি.এন.ডি ভিশন ইন্টারন্যাশানাল প্রাইভেট লিমিটেডের ব্যানারে ৭৪ বছর বয়সী জি. এন. দাস সিঙ্গাপুরীয় শ্রীরামকৃষ্ণ দর্শনম্ ছবিটি পরিচালনা ও প্রযোজনা করেন। ছবিটি সম্পর্কে তিনি বলেছিলেন, এই ছবিটি “বাণিজ্যিক চলচ্চিত্র নয়” এবং এটি এমন “একটি চলচ্চিত্র যাতে শৈশব থেকে শুরু করে শ্রীরামকৃষ্ণের সমগ্র জীবন চিত্রিত হয়েছে, যা ইতিপূর্বে কখনও করা হয়নি।” তিনি বলেন, এই কারণেই তারা এই ছবিটি তৈরি করে রামকৃষ্ণ পরমহংসের দৃষ্টিভঙ্গি ও শিক্ষার প্রসার ঘটানোর সিদ্ধান্ত নিয়েছেন।
মুক্তি
২০১২ সালের ১৭ অগস্ট এই ছবিটি তামিল ও হিন্দি ভাষায় মুক্তিলাভ করে। এটি সিঙ্গাপুর ও ভারতে প্রদর্শিত হয়। এই ছবির মুক্তি ছিল স্বামী বিবেকানন্দের জন্মসার্ধশতবর্ষ উদযাপনের অংশ। সিঙ্গাপুরে সেই উপলক্ষ্যেই ছবিটি প্রদর্শিত হয়েছিল।
২০১২ সালের ২৪ নভেম্বর সিঙ্গাপুরে ইউনিভার্সিটি কালচারাল সেন্টারে ছবিটি প্রদর্শিত হয়। সেখানে সিঙ্গাপুরের উপ-প্রধানমন্ত্রী থরমন শন্মুগরত্নম এই ছবিটি দেখেন।
আবু তাহির খসরোভানি
আবু তাহির খসরোভানি ছিলেন ১০ শতকের একজন পারসিক ব্যক্তি, যিনি সামানিদ সাম্রাজ্যে বসবাস করতেন। তিনি খোরাসানের অধিবাসী ছিলেন এবং বিখ্যাত পারস্য কবি রুদাকির জীবদ্দশায় বসবাস করতেন। খোসরোভানির বেশিরভাগ কবিতাই অবশ্য হারিয়ে গেছে এবং মাত্র কয়েকটির অস্তিত্ব রয়েছে, যেগুলো আসাদি তুসি-এর মতো বেশ কয়েকজন ফার্সি কবির উদ্ধৃতি দিয়েছেন। খসরোভানি পরবর্তীতে ৯৫৩ সালে মারা যান।
গুজরাত ক্রিকেট দল
গুজরাত ক্রিকেট দল ভারতের পশ্চিমাংশে গুজরাত রাজ্যের একটি ক্রিকেট দল। এটি রঞ্জি ট্রফির একটি অন্যতম সেরা দল। এই দলটি ছাড়াও রাজ্যের অপর দুটি দল হলো সৌরাষ্ট্র ক্রিকেট দল ও বরোদা ক্রিকেট দল ।
ইতিহাস
রনজি ট্রফির ফাইনালে গুজরাতের প্রথম উপস্থিতি ১৯৫০-৫১ এর মরসুমে এসেছিল, যেখানে রঞ্জি ট্রফি ফাইনালে হোলকারের মুখোমুখি হয়েছিল। বোলার বিনু মানকড় ও ব্যাটসম্যান গোগুমল কিষেনচন্দ এর দুরন্ত প্রদর্শন সত্ত্বেও সৈয়দ মুশতাক আলী ও চান্দু সরবটের হোলকার দলের কাছে পরাজিত হয়।
গুজরাত ২০১২-১৩ সালে সৈয়দ মুশতাক আলী ট্রফি জিতেছিল ফাইনালে পাঞ্জাবকে চার উইকেটে পরাজিত করে।
রঞ্জি ট্রফি জয়
২০১৬-১৭ মৌসুমে রঞ্জি ট্রফির ফাইনালে গুজরাতের সেরা উপস্থিতি হয়েছিল, যেখানে ইন্দোরে রঞ্জি ট্রফির ফাইনালে মুম্বইয়ের মুখোমুখি হয়েছিল। পার্থিব প্যাটেল একটি মূল্যবান সেঞ্চুরি করেন (১৪৩, ১৯৬ বলে, ২৪টি চার) এবং হোলকার স্টেডিয়ামে সবচেয়ে স্মরণীয় প্রথম রঞ্জি ট্রফি জয় করেন। রঞ্জি ট্রফিতে গুজরাত যখন পঞ্চম ও শেষ দিন শুরু করেছিল তখন কোনো দলই ৩১০ রানের লক্ষ্য তাড়া করতে পারেনি। গুজরাতের প্রিয়ঙ্ক পাঞ্চাল ২০১৬-১৭ রঞ্জি ট্রফি মরসুমে ১৭ ইনিংসে ৮৭.৩৩ গড়ে ১৩১০ রান করেছিলেন, যা এই মরসুমে যে কোনও ব্যাটসম্যানের সবচেয়ে বেশি এবং একক রঞ্জি ট্রফি মৌসুমে কোনও ব্যাটসম্যানের তৃতীয় সর্বোচ্চ। গুজরাতের সামিত গোহেল এই রঞ্জি ট্রফি মরসুমে জয়পুরে ওড়িশার বিরুদ্ধে ৩৫৯* রান করেছিলেন, যা রঞ্জি ট্রফি ম্যাচে একজন খেলোয়াড়ের দ্বারা যৌথ চতুর্থ সর্বোচ্চ রান। সেই ম্যাচে তার ৩৫৯* রান এখন প্রথম শ্রেণীর ম্যাচে ব্যাট হাতে ওপেনারের সর্বোচ্চ। তিনি সেই ইনিংসে ৭২৩ বল মোকাবেলা করেছিলেন এবং এটি এখন একটি প্রথম শ্রেণির ম্যাচে মুখোমুখি হওয়া বলের ক্ষেত্রে ষষ্ঠ-দীর্ঘতম ইনিংস।
ইসা খান নিয়াজি
ইসা খান নিয়াজি (عیسی خان نيازي) ছিলেন একজন আফগান সুর রাজবংশের শের শাহ সুরি এবং তার পুত্র ইসলাম শাহ সুরির উল্লেখযোগ্য সভাসদ ছিলেন, যিনি মুঘল সাম্রাজ্যের বিরুদ্ধে যুদ্ধ করেছিলেন।
জীবনী
ইসা খান নিয়াজি ১৪৫৩ সালে জন্মগ্রহণ করেন এবং তার শেষ ভাই ১৪৭৮ সালে জন্মগ্রহণ করেন। তিনি ১৫৪৮ সালে ৯৫ বছর বয়সে দিল্লিতে মারা যান। ১৪৫১ - ১৫২৫ সাল ছিল এই খানদের জন্য স্বর্ণালী সময়। এটি সেই সময় যখন লোদিরা উপমহাদেশে (হিন্দুস্তান) সম্পূর্ণভাবে আধিপত্য বিস্তার করেছিল। ইসা খান নিয়াজি ছিলেন শাসক পরিবারের একজন বিশিষ্ট সদস্য। তিনি ইব্রাহিম লোদি, শের শাহ সুরির মতো অভিজাতদের একই উপজাতীয় ইউনিটে ছিলেন। এই পরিবারের অধিকাংশই দিল্লি সালতানাতের সঙ্গে যুক্ত ছিল। সেখানে ইসা খান নিয়াজি এবং শের শাহ সুরির মধ্যে বিরোধ দেখা দেয়, যা বিদ্রোহে শেষ হয়।
ইসা খানের সমাধিসৌধ
থাম্ব| ইসা খান নিয়াজির সমাধি ডান|থাম্ব| [[হুমায়ুনের সমাধিসৌধ|হুমায়ুনের সমাধি সৌধে তাঁর সমাধির ওপারে ইসা খানের মসজিদ।]]
সমাধি
ইসা খানের সমাধি তার জীবদ্দশায় (১৫৪৭-৪৮ খ্রিস্টাব্দ) নির্মিত হয়েছিল। এটি দিল্লিতে মুঘল সম্রাট হুমায়ুনের সমাধিসৌধের কাছে অবস্থিত, যা পরে নির্মিত হয়েছিল (১৫৬২ এবং ১৫৭১ খ্রিস্টাব্দের মধ্যে)। অষ্টভুজাকৃতির এই সমাধিটিতে ছাউনি, চকচকে টালি এবং জালির পর্দার আকারে আলাদা অলঙ্করণ রয়েছে এবং এটিকে ঘিরে স্তম্ভের ভিত্তিতে দাঁড়ানো একটি প্রশস্ত বারান্দা রয়েছে। এটি সৌধের প্রবেশদ্বারে বু হালিমা বাগানের দক্ষিণে দাঁড়িয়ে আছে। একটি লাল বেলেপাথরের স্ল্যাবের উপর একটি শিলালিপি ইঙ্গিত করে যে, সমাধিটি প্রধান চেম্বারলেইন উমর খানের পুত্র মসনদ আলী ইসা খানের এবং এটি ১৫৪৭-৪৮ খ্রিস্টাব্দে শের শাহের পুত্র ইসলাম শাহ সুরির শাসনামলে নির্মিত হয়েছিল। ২০১১ সালের ৫ই আগস্টে এই সমাধিটির পুনরুদ্ধারের কাজ ভারতের প্রাচীনতম ডুবে যাওয়া বাগানটি আবিষ্কারের দিকে পরিচালিত করে। ইসা খানের বাগান সমাধিটিকে একটি সমাধির সাথে সংযুক্ত একটি ভারতীয় ডুবে যাওয়া বাগানের প্রাচীনতম উদাহরণ হিসাবে বিবেচনা করা হয়। এই ধারণাটির উপর ভিত্তি করে পরবর্তীতে আকবরের সমাধিতে এবং তাজমহলে গড়ে ওঠে।
মসজিদ
সৌধের প্রান্তে সমাধির সাথে আড়াআড়িভাবে সুন্দর মিহরাব সহ একটি মসজিদ রয়েছে। এটি ইসা খানের মসজিদ নামে পরিচিত। এটি সমাধির সাথে একই সময়ে নির্মিত হয়েছিল। এই কাঠামোগুলিতে উপস্থিত অনেক স্থাপত্যের বিবরণ (যেমন সমাধিটি একটি প্রাচীর ঘেরা বাগানের ঘেরে স্থাপন করা হয়েছে) মূল হুমায়ুনের সমাধিতে আরও বড় আকারে বিবর্তিত হতে দেখা যায়।
বংশ
ইসা খান নিয়াজি নামক পশতুন গোত্রের অন্তর্ভুক্ত ছিলেন। তার বংশধররা এখনও কিলা নিয়াজি, পাকতিয়া প্রদেশ, আফগানিস্তান এবং পাকিস্তানের মিয়ানওয়ালিতে বসবাস করছে। ১৮৭৫ সালে এই পৌরসভা তৈরি করা হয়েছিল। পাকিস্তানের প্রধানমন্ত্রী ইমরান খান নিয়াজির পূর্বপুরুষ নিয়াজি গোত্রের।
পাকিস্তান সুপার লিগ
পাকিস্তান সুপার লিগ (PSL) হল একটি পাকিস্তানি পেশাদার টুয়েন্টি২০ ক্রিকেট লিগ প্রতিযোগিতা যেখানে প্রতিনিধিত্বমূলক ৬টি শহরের ক্লাবকে নিয়ে গঠন করা হয়েছে। এটির সদর দফতর লাহোরে অবস্থিত। মূলত প্রতিযোগিতাটি সংযুক্ত আরব আমিরাতে অনুষ্ঠিত হলেও পিএসএল নামে বা ব্যাপকভাবে পাকিস্তানে প্রিমিয়ার ক্রিকেট লিগ নামে বিবেচনা করা হয়।
পাকিস্তান সুপার লিগ ২০১৬ সালের ৪ ফেব্রুয়ারীতে তারিখে শুরু হয়ে ২৩ ফেব্রুয়ারি পর্যন্ত অনুষ্ঠিত হবে এবং বিদ্যমান হায়ার টি২০ কাপ এর শিরোনাম পরিবর্তন করে পাকিস্তান সুপার লিগ নামে প্রতিস্থাপন করা হয়। প্রতিযোগিতাটি ক্রিকেট বিশ্বের অত্যন্ত সুদক্ষ খেলোয়াড়দের সমন্বয়ে তৈরী করা হয়েছে এবং বর্তমানে বিশ্বের প্রায় ১১টি ভিন্ন দেশ থেকে খেলোয়াড়দের সাথে চুক্তিনামায় স্বাক্ষর করা হয়েছে (৯টি পূর্ণ এবং ২টি সহযোগী সদস্য দেশ)। পাকিস্তানি খেলোয়াড়দের সংখ্যাগরিষ্ঠার ভিত্তিতে প্রতিযোগিতাটি গঠন করা হবে।
ফ্র্যান্চাইজিং প্রথম বাণিজ্যিকভাবে স্বত্ব ২০১৫ সালের ডিসেম্বরে ১০ বছরের জন্য $৯৩ মিলিয়ন বিনিময়ে কিনে নেয়।
.গভ
.গভ (.gov) হলো ইন্টারনেটের ডোমেইন নেম সিস্টেমে স্পনসরকৃত টপ-লেভেল ডোমেইন (এসটিএলডি)। এই ডোমেইন নামের এক্সটেনশনটি সরকার শব্দ থেকে উদ্ভূত হয়েছে, এটি সরকারী সত্তা দ্বারা এর সীমিত ব্যবহারের ইঙ্গিত দেয়। এই সরকারী ডোমেইনটি যুক্তরাষ্ট্রীয় ফেডারাল সরকারের একটি স্বাধীন সংস্থা সাইবারসিকিউরিটি এবং অবকাঠামো সুরক্ষা সংস্থা (সিআইএসএ) দ্বারা পরিচালিত হয়। যুক্তরাষ্ট্রই একমাত্র দেশ যার কান্ট্রি কোড টপ-লেভেল ডোমেইন ছাড়াও একটি সরকার-নির্দিষ্ট টপ-লেভেল ডোমেইন রয়েছে।
আব্দুল কাদির (কর্মকর্তা)
জীবনী
আবদুল কাদির ১৯২৯ সালের ২ জানুয়ারি রংপুরে জন্মগ্রহণ করেছিলেন, তদানীন্তন পূর্ব পাকিস্তান (বর্তমানে বাংলাদেশ ) ছিল। তিনি ব্যবসায়ী আবুল হোসেন মিয়ার ছেলে। তিনি ১৯৪৯ সালে পাকিস্তান সেনাবাহিনীর কর্পস অফ ইঞ্জিনিয়ার্সে যোগদান করেন। তিনি ১৯৬২ সালে আর্মি স্কুল অফ ইঞ্জিনিয়ারিং থেকে স্নাতক ডিগ্রি অর্জন করেছিলেন এবং তিন বছর পরে আমেরিকা যুক্তরাষ্ট্রের ভার্জিনিয়ায় ইঞ্জিনিয়ার অফিসারদের কেরিয়ার কোর্স সম্পন্ন করেন। তিনি ঢাকা বিশ্ববিদ্যালয়ের পদার্থবিজ্ঞান বিভাগে স্নাতক পড়াশোনা শেষ করেছেন। ১৯৬৬ সালে তিনি লেফটেন্যান্ট কর্নেল হিসাবে পদোন্নতি পেয়েছিলেন। ১৯৭০ সালে তাকে পূর্ব পাকিস্তানের তেল ও গ্যাস উন্নয়ন কর্পোরেশনের প্রধান করা হয়।
মৃত্যু
কাদির বাঙালি স্বাধীনতা আন্দোলনের প্রতি সহানুভূতিশীল ছিলেন এবং বাংলাদেশ মুক্তিযুদ্ধ শুরু হওয়ার পরে, তিনি বিদ্রোহীদের বিস্ফোরক সরবরাহ করে এবং আন্দোলন সংগঠিত করার জন্য স্থানীয় গোষ্ঠীগুলিকে সহায়তা করেছিলেন। তিনি ১৯৭১ সালের ১৭ এপ্রিল পাকিস্তান সেনাবাহিনীর চট্টগ্রামে তার বাসভবন থেকে গ্রেপ্তার হন। তারপরে তিনি সেনা হেফাজতে নিখোঁজ হন। ২০০৮ সালে তার মরদেহ চট্টগ্রামের একটি গণকবর থেকে পাওয়া গেছে। গণকবরটির স্থানটি ছিল তার ছেলে নাদিম কাদির চিহ্নিত করেন। কাদেরের মরদেহ গণকবর থেকে বের করে এনে সম্পূর্ণ সামরিক সম্মান সহ বাংলাদেশের রাজশাহীর নাটোরের কাদিরাবাদ সেনানিবাসে সমাহিত করা হয় । তার আগেই তার নামে ক্যান্টনমেন্টটির নামকরণ হয়েছিল ।  বাংলাদেশ সরকার তার চিত্র সহ একটি স্ট্যাম্প জারি করেছিল।
ব্যক্তিগত জীবন
তিনি হাসনা হেনা কাদিরের সাথে বিবাহবন্ধনে আবদ্ধ হন। তিনি একাত্তরের ঘাতক দালাল নির্মুল কমিটির অন্যতম প্রতিষ্ঠাতা ছিলেন, যে সংস্থাটি মুক্তিযুদ্ধ থেকে যুদ্ধাপরাধীদের বিচারের দাবি করে আসছে। তার ছেলে নাদিম কাদির যুক্তরাজ্যের বাংলাদেশ হাইকমিশনের প্রেস মন্ত্রী।
শফিকুল আজম খান
শফিকুল আজম খাঁন একজন বাংলাদেশি রাজনীতিবিদ ও একাদশ জাতীয় সংসদ সদস্য। শফিকুল আজম খাঁন ঝিনাইদহ-৩ আসন থেকে ২০০৮ সালে নবম জাতীয় সংসদ নির্বাচনে প্রথম সংসদ সদস্য নির্বাচত হন এবং ২০১৮ সালে একাদশ জাতীয় সংসদ নির্বাচনে পুনরায়]] বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
শফিকুল আজম খান ১৯৬৬ সালের ২০ ডিসেম্বর ঝিনাইদহ জেলায় জন্মগ্রহণ করেন। তিনি স্নাতক সমমান পাস করে পরে আইন বিষয়ে মাস্টার্স করছেন রাজশাহী বিশ্ববিদ্যালয় থেকে।
রাজনৈতিক ও কর্মজীবন
শফিকুল আজম খান রাজনীতিতে সংকৃয় এবং তিনি আওয়ামীলীগের মনোনয়নে দ্বিতীয় বারের মতো সংসদ সদস্য নির্বাচিত হয়েছেন।
শিলিগুড়ির পরিবহন ব্যবস্থা
শিলিগুড়ি নগরের পরিবহন ব্যবস্থা রিক্সা, স্থানীয় বাস এবং টেম্পো অন্তর্ভুক্ত করে। কোনও মিটার যুক্ত যানবাহন নেই। ছয়টি আসনের ডিজেল চালিত টেম্পো প্রায় সময় ১০–১৫ কিমির দুই গন্তব্যের মধ্যে নিয়মিতভাবে চলাচল করে পৌরসভা কর্তৃপক্ষের দ্বারা নির্ধারিত ভাড়াতে। পেট্রোল চালিত অটোরিক্সাও ভাড়া করা যেতে পারে। মোট ১৬,০০০ রিক্সা পৌরসভা সম্বন্ধীয় কর্পোরেশন দ্বারা লাইসেন্সপ্রাপ্ত এবং আরও অতিরিক্ত ৫৫,০০০ বেআইনি রিক্সা এই ক্রমবর্ধমানভাবে ঘিঞ্জি শহরটিতে নিয়মিতভাবে চলাচল করে। শিলিগুড়ি পশ্চিমবঙ্গ রাজ্যের এক প্রধান শহর, ইহা ভারতের উত্তর পূর্বাঞ্চলের রাজ্যগুলির যোগাযোগের কেন্দ্রবিন্দু হিসেবে কাজ করে। একটি মূল বাণিজ্য কেন্দ্র হিসাবে এই শহর বিমান, সড়ক ও রেল পথের একটি উন্নত পরিবহন জালবিন্যাস দ্বারা সু-সজ্জিত। যদি পশ্চিমবঙ্গের দার্জিলিং, কালিম্পং এবং সিকিমের গ্যাংটক এর মত শহরগুলি ভ্রমণ করতে হয়, শিলিগুড়ি হল এই প্রতিটি জায়গার প্রবেশদ্বার।
সড়কপথ
শিলিগুড়ি একটি গুরুত্বপূর্ণ বাণিজ্য কেন্দ্র তথা ভারতের উত্তর-পূর্বের প্রবেশদ্বার। একটি বিস্তৃত সড়ক জালবিন্যাস শিলিগুড়িকে কলকাতার সাথে সংযুক্ত করে, যা দেশের বাকি অংশের সাথেও সংযোগস্থাপনের একটি প্রধান বিন্দু। শিলিগুড়ি সড়কপথের দ্বারা ভারতীয় রাজ্য সিকিম এবং নেপাল ও ভুটান দেশের সাথে সংযুক্ত। জাতীয় মহাসড়ক ৩১,৩১-এ, ৩১-ডি এবং ৫৫ শিলিগুড়িকে প্রতিবেশী শহর এবং রাজ্যগুলির সঙ্গে সংযুক্ত করে। তেনজিং নোরগে সেন্ট্রাল বাস টার্মিনাস বেসরকারি এবং সরকারি মালিকানাধীন বাসের একটি প্রধান কেন্দ্রস্থল। এছাড়াও ভুটানের রাজকীয় সরকার শিলিগুড়ি থেকে তার সীমান্ত শহর ফুন্টসোলিং পর্যন্ত বাস পরিষেবা প্রদান করে। ভাড়ার জিপ গাড়িগুলিও এই শহরকে তার প্রতিবেশী শৈলশহর দার্জিলিং, কালিম্পং, গ্যাংটক, কার্শিয়াং ইত্যাদির সাথে সংযুক্ত করে। সিকিম সরকারের সিকিম রাষ্ট্রায়ত্ত পরিবহন, বাস স্টেশন থেকে সিকিমের বিভিন্ন গন্তব্যস্থলে বাস পরিচালনা করে।
রেলপথ
শিলিগুড়িতে তিনটি গুরুত্বপূর্ণ রেলওয়ে স্টেশন আছে; শিলিগুড়ি টাউন, শিলিগুড়ি জংশন এবং নিউ জলপাইগুড়ি জংশন। নিউ জলপাইগুড়ি রেলওয়ে স্টেশন বর্তমানে এই অঞ্চলের সবচেয়ে গুরুত্বপূর্ণ স্টেশন। এটি দেশের প্রতিটি প্রধান রেলপথের সাথে সংযুক্ত।
বিমানপথ
বাগডোগরায় একটি আন্তর্জাতিক বিমানবন্দর আছে যা শহরের কেন্দ্র থেকে প্রায় ১৭ কিমি দূরে অবস্থিত। বাগডোগরা বিমানবন্দর দিল্লি, কলকাতা, মুম্বাই, চেন্নাই ও গুয়াহাটির সাথে নিয়মিত বিমান দ্বারা সংযুক্ত। বিমানবন্দরটির দ্বারা শিলিগুড়ি ভুটানের থিম্পু শহর ও থাইল্যান্ডের ব্যাংকক শহরের সঙ্গে যুক্ত রয়েছে। রাষ্ট্রায়ত্ব ও বেশ কিছু  বেসরকারি বিমান পরিবহন সংস্থা এই বিমানবন্দরে পরিষেবা প্রদান করে। এই অঞ্চলে একটি বিমানঘাঁটি রয়েছে, যেখান থেকে গ্যাংটক, সিকিমের নিয়মিত হেলিকপ্টার পরিষেবা পাওয়া যায়।
উদয়ন মাধ্যমিক বিদ্যালয়, বরিশাল
উদয়ন মাধ্যমিক বিদ্যালয় বাংলাদেশের বরিশাল শহরে অবস্থিত একটি প্রাচীন শিক্ষাপ্রতিষ্ঠান। ১৯৫৩ সালে একটি ক্যাথলিক খ্রিস্টান ধর্মপ্রচারক সংঘ দ্বারা বিদ্যালয়টি প্রতিষ্ঠিত হয় ও তখন থেকে ধর্মপ্রচারক সম্প্রদায় কর্তৃক পরিচালিত হয়ে আসছে। এই বিদ্যালয়ে প্রাথমিক ও মাধ্যমিক পর্যায়ে শিক্ষার্থীদের পাঠদান করা হয়।
ইতিহাস
১৯৫৩ সালে চট্টগ্রাম ধর্মপ্রদেশের বিশপ লারোজ, সি.এস.সি এর অধীনস্থ পুরোহিত পিকার্ড, পুরোহিত ওবে ও আরও কয়েকজন ধর্মপ্রাণ ও প্রগতিশীল ব্যক্তিদের উদ্যোগে বরিশাল নগরীর ৫নং সদর রোড এলাকায় ‘‘কিশোর প্রাথমিক বিদ্যালয়’’ নামে বিদ্যালয়টি প্রতিষ্ঠিত হয়। এর মূল উদ্দেশ্য ছিল বিভিন্ন স্থান হতে আগত বরিশালে বসবাসরত খ্রিষ্টান ও অন্যান্য ছাত্রদের আধুনিক ও সময়োপযোগী শিক্ষায় শিক্ষিত করা এবং বাংলার কৃষ্টি ও সংস্কৃতিকে সমৃদ্ধ করা। প্রতিষ্ঠাকালীন সময়ে শিক্ষার্থী সংখ্যা ছিল ৮০ জন ও তখন প্রধান শিক্ষক ছিলেন সন্ন্যাসী কার্ডিনাল, সিএসসি।
১৯৫৭ খ্রিষ্টাব্দের দিকে কিশোর প্রাথমিক বিদ্যালয়টি স্থানান্তরিত করে নবগ্রাম রোড মাদার তেরেসা প্রেম নিবাসে নিয়ে আসা হয় ও বিদ্যালয়টির নাম পরিবর্তন করে ‘‘সেন্ট পলস্ প্রাথমিক বিদ্যালয়’’ রাখা হয় ও মাধ্যমিক পর্যায়েও পাঠদান শুরু করে। এসময় সন্ন্যাসী গ্রামো, সিএসসি প্রধান শিক্ষক এর দায়িত্ব পালন করেন ও ছাত্র সংখ্যা ছিল প্রায় ৫০০ জন। এ সময়ে সদর রোডে "প্রভাতী বালিকা বিদ্যালয়" প্রতিষ্ঠিত হয়। পরবর্তীতে বাড়তি ছাত্রদের স্থান সংকুলানের কথা বিবেচনা করে ১ম ও ২য় শ্রেণী প্রভাতি বালিকা বিদ্যালয়ের সাথে এবং ৩য়-৮ম শ্রেণী প্রভাতীর প্রাঙ্গনে পৃথকভাবে সেন্ট পলস্ নামে ছাত্ররা পড়াশুনা করে ও ‘প্রভাতী বালিকা বিদ্যালয়’ এ প্রতিষ্ঠা করে সেখানে ছাত্রীদের ছুটির পর ছাত্রদের পাঠদান হত।
কয়েক বছর পরে বিদ্যালয়টির নাম পরিবর্তন করে বাংলা নাম রাখার প্রস্তাব করা হয় ও সর্বসম্মতিক্রমে অত্র বিদ্যালয়ের শিক্ষক বাবু পঞ্চানন ঘোষের প্রস্তাবিত ‘উদয়ন’ নামটি গৃহীত হয় ও সে অনুযায়ী বিদ্যালয়ের নতুন নামকরণ হয় "উদয়ন মাধ্যমিক বিদ্যালয়"।
অবস্থান ও অবকাঠামো
উদয়ন মাধ্যমিক বিদ্যালয় বর্তমানে বরিশাল নগরীর ৩২, ফজলুল হক এভিনিউ রোডে অবস্থিত। বিদ্যালয়টির জমির মালিকানা চট্টগ্রাম ধর্মপ্রদেশের বিশপ এর অধীন। বিদ্যালয় প্রাঙ্গনের পাশেই সেন্ট পল গির্জা অবস্থিত। বিদ্যালয়টি ইংরেজি "L" আকৃতির। এখানে পৃথক অথচ লাগোয়া দুতলা তিনটি ও চারতলা একটি পাকা ভবন রয়েছে। এছাড়া বিদ্যালয়ের প্রাথমিক শিক্ষা কার্যক্রম পুনরায় স্থানন্তরিত করে নবগ্রাম রোডে উদয়ন প্রাথমিক বিদ্যালয় নামে নতুন প্রস্তাবিত পাঁচ ভবনে পরিচালিত হচ্ছে।
শিক্ষা কার্যক্রম
উদয়ন মাধ্যমিক বিদ্যালয়ে তৃতীয় থেকে নবম শ্রেনীতে শিক্ষার্থীদের ভর্তির সুযোগ দেয়া হয়। মাধ্যমিক শ্রেনীতে বিজ্ঞান, মানবিক ও বাণিজ্য বিভাগে পড়ার সুযোগ রয়েছে। শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়। এই বিদ্যালয়ে বর্তমানে মোট ২৬৬৬ জন ছাত্র পড়াশুনা করছে। এখানে ৪২জন শিক্ষক-শিক্ষিকা পাঠদান করছেন ও এবং ১ জন অফিস সহকারী ও দপ্তরী কর্মরত আছেন। এই শিক্ষাপ্রতিষ্ঠানটি দুই বার জাতীয় শ্রেষ্ঠ পুরস্কার লাভ করে।
উল্লেখযোগ্য প্রাক্তন ছাত্র ছাত্রী
১)তানজিদ মঞ্জু:প্রভাষক,বরিশাল বিশ্ববিদ্যালয় ২)ফিজিওথেরাপি এন্ড রিহ্যাবিলিটেশন প্রাকটিশনার,মোঃ সাইফুল ইসলাম (ফিজিওথেরাপিষ্ট)ব্যাচেলর অব ফিজিওথেরাপি (বিপিটি)গণ বিশ্ববিদ্যালয়, সাভার, ঢাকা। স্পেশাল ট্রেনিং ইন ফিজিওথেরাপি এন্ড রিহ্যাবিলিটেশন, কলকাতা, ভারত স্পেশাল ট্রেনিং ইন স্ট্রোক-ফিজিও এন্ড স্পোর্টস ইনজুরী। মডার্ণ ফিজিওথেরাপি এন্ড রিহ্যাবিলিটেশন সেন্টার, হাসপাতাল রোড, বরিশাল।
ই-মুদ্রণ
thumb|ই-মুদ্রণ প্রক্রিয়া প্রাতিষ্ঠানিক বা অ্যাকাডেমিক প্রকাশনায়, ইপ্রিন্ট বা ই-মুদ্রণ হলো গবেষণা নথির (সাধারণত কোনো জার্নাল নিবন্ধ, এছাড়াও অভিসন্দর্ভ, সম্মিলনপত্র, বইয়ের অধ্যায়, অথবা কোনো বই হতে পারে) একটি ডিজিটাল সংস্করণ যা অনলাইনে প্রবেশযোগ্য, এবং কোনো স্থানীয় সংস্থা বা প্রাতিষ্ঠান আথবা কেন্দ্রীয় (বিষয়- বা শৃঙ্খলা ভিত্তিক) ডিজিটাল সংগ্রহস্থল থেকে সংগৃহীত।
জার্নাল নিবন্ধগুলিতে প্রয়োগ করার সময়, "ই-মুদ্রণ" শব্দটি প্রাকমুদ্রণ (পিয়ার রিভিউ বা সহকর্মী পর্যালোচনার পূর্বে) এবং উত্তরমুদ্রণ (সহকর্মী পর্যালোচনার পরে) দুটোই বুঝিয়ে থাকে। থাম্ব|ই-বই - একটি জনপ্রিয় ই-মুদ্রণ মাধ্যম সাধারণত গবেষণা নথি ব্যতীত অন্যান্য ডিজিটাল সংস্করণ উপকরণ সমূহকে সাধারণত ই-মুদ্রণ বলা হয় না, তবে সেগুলোকে অন্যান্য নাম, যেমন ই-বুক বলা হয়।
জন লায়ন্স (ভাষাবিজ্ঞানী)
স্যার জন লায়ন্স (John Lyons) (জন্ম ১৯৩২) একজন ব্রিটিশ ভাষাবিজ্ঞানী। তিনি অর্থবিজ্ঞানের ওপর কাজের জন্য বিখ্যাত।
লায়ন্স ম্যানচেস্টারের সেন্ট বিড্‌স কলেজ ও ক্যামব্রিজের ক্রাইস্ট্‌স কলেজে পড়াশোনা করেন। তিনি দ্বিতীয়োক্ত কলেজে ১৯৬১ থেকে ১৯৬৪ পর্যন্ত চাকরি করেন। ১৯৬৪ থেকে ১৯৮৪ সাল পর্যন্ত তিনি এডিনবরা ও সাসেক্স-এ ভাষাবিজ্ঞান বিষয়ে অধ্যাপনা করেন। এরপর ১৫ বছর যাবৎ ক্যামব্রিজের ট্রিনিটি হলে "মাস্টার" পদে কর্মরত ছিলেন। ২০০০ সালে তিনি অবসর নেন। বর্তমানে তিনি এখন এই বিশ্ববিদ্যালয়ের একজন অনারারি ফেলো। ১৯৮৭ সালে তিনি নাইট উপাধি পান।
লায়ন্সের ভাষাবিজ্ঞান বিষয়ক প্রাথমিক পাঠ্যপুস্তকগুলো সুলিখিত ও বহুল পঠিত।
মুনমুন আহমেদ
ব্যক্তি ও কর্মজীবন
১৯৮৭ সালে উচ্চ বিদ্যালয়ের পরীক্ষা শেষ করার পর তিনি ভারতে যান। সেখানে তিনি রাম মোহন মহারাজ এবং রাজ কুমার শর্মার অধীনে রাম ভারতিয়া কলা কেন্দ্রে পড়াশোনা করেন। ১৯৮৯ সালে, তিনি দিল্লি কত্থক কেন্দ্রে পণ্ডিত বিরজু মহারাজের ছাত্রী হন ।
আহমেদ একটি নাচের স্কুল চালান, রেওয়াজ পারফর্মিং স্কুল। তিনি ঢাকায় ২০১০ দক্ষিণ এশিয়ান গেমসে অনুষ্ঠিত নৃত্য পরিবেশনার কোরিওগ্রাফার ছিলেন । নৃত্য শিল্পী হিসেবে ভারত, পাকিস্তান, মার্কিন যুক্তরাষ্ট্র, রাশিয়া, অস্ট্রেলিয়া, তুরস্ক, কেনিয়া, জাম্বিয়া, নাইজেরিয়া, সংযুক্ত আরব আমিরাত, বাহরাইন, ইরাক, কাতার ও লিবিয়া ভ্রমণ করেছেন।
ব্যক্তিগত জীবন
গায়ক সুজিত মুস্তাফাকে বিয়ে করেছেন আহমেদ। একসঙ্গে তাদের একটি কন্যা সন্তান রয়েছে, অপরাজিতা মুস্তাফা।
সাংগঠনিক কার্যক্রম
বর্তমানে (২০০৬-২০০৭) বাংলাদেশ নৃত্য শিল্পী সংস্থার সাংস্কৃতিক ও প্রশিক্ষণ সম্পাদিকা। এছাড়াও তিনি বাংলাদেশের ৬ জন প্রখ্যাত নৃত্যশিল্পী কর্তৃক প্রতিষ্ঠিত নৃত্যধারার প্রতিষ্ঠাতা সদস্য। এই সংস্থা বাংলাদেশের নৃত্য ঐতিহ্য নিয়ে কাজ করে যাচ্ছে।
রাণু মুখোপাধ্যায়
লেডি রাণু মুখোপাধ্যায় বা রাণু মুখার্জি (Lady Ranu Mukhopadhyay or Ranu Mukherjee)(১৮ অক্টোবর, ১৯০৬ - ১৫ মার্চ , ২০০০) রবীন্দ্র অনুরাগী ভারতের শিল্প ও সাহিত্যজগৎের উল্লেখযোগ্য ব্যক্তিত্ব। তিনি ভারতের চারুকলা প্রতিষ্ঠান অ্যাকাডেমি অফ ফাইন আর্টস, কলকাতার প্রতিষ্ঠাতা। ফরাসি সরকারের লিজিয়ঁ দ'নরে সম্মানিতা বাঙালি মহিলা।
জন্ম ও প্রারম্ভিক জীবন
রাণু মুখোপাধ্যায়ের আদি নিবাস বৃটিশ ভারতের অধুনা পশ্চিমবঙ্গের নদীয়ার টুঙ্গি গ্রামে হলেও জন্ম উত্তর প্রদেশের বারাণসীতে পিতার কর্মক্ষেত্রে। পিতা ফণীভূষণ অধিকারী ছিলেন  বেনারস হিন্দু বিশ্ববিদ্যালয়ের দর্শনের  নামজাদা অধ্যাপক। তবে রাণুর জন্মের সময় ফণীভূষণ কাশীর হিন্দু সেন্ট্রাল কলেজে ছিলেন। ১৯১৪ খ্রিস্টাব্দে প্রতিষ্ঠাকালে বেনারস হিন্দু বিশ্ববিদ্যালয়ের যোগ দেন।    মাতা সুগায়িকা সরযূবালা ছিলেন পশ্চিমবঙ্গের চন্দননগরের বাসিন্দা সংস্কৃত পণ্ডিত হরিমোহন চট্টোপাধ্যায়ের কনিষ্ঠা কন্যা। তিনি অ্যানি বেসান্তের থিয়োসফিক্যাল স্কুলের অবৈতনিক সঙ্গীত শিক্ষিকা ছিলেন। সরযূবালা তার বড়দাদা কালীপ্রসন্ন চট্টোপাধ্যায়ের প্রভাবে রবীন্দ্রনাথের একনিষ্ঠ পাঠিকা ও অনুরাগিনী হন। পরে তিনি  কাশীতে রবীন্দ্রচর্চা ও প্রসারের কাজে অগ্রণী ভূমিকা নেন। রাণুর পিতৃদত্ত নাম ছিল প্রীতি। সরযূবালার প্রভাবে ফণীভূষণও রবীন্দ্রভক্ত হন। পরিবারের এমন রাবীন্দ্রিক পরিবেশে শিক্ষা লাভে 'প্রীতি' হয়ে ওঠেন রবীন্দ্রনাথের বিশেষ স্নেহধন্যা "রাণু"। সরযূবালা যেমন রবীন্দ্রনাথের একনিষ্ঠ পাঠিকা ও অনুরাগিনী ছিলেন, সেই রকম রাণুর মধ্যে সেগুলির প্রকাশ ঘটেছিল আর সেই সাথে পেয়েছিলেন মায়ের চারিত্রিক দৃঢ়তা।
রবীন্দ্র প্রভাব
কাশীর অ্যানি বেসান্ত স্কুলের ছাত্রী রাণু এগারো বৎসর বয়সেই রবীন্দ্রনাথের 'গল্পগুচ্ছ' পড়ে শেষ করে। সেই সাথে - 'গোরা','নৌকাডুবি', 'জীবনস্মৃতি', 'ছিন্নপত্র', 'বিসর্জন', 'ডাকঘর','অচলায়তন', 'রাজা' ও 'শারদোৎসব' প্রভৃতি। রাণু শান্তিনিকেতনে থাকার সময় চিত্রকলা সম্পর্কে প্রশিক্ষণ নেন নন্দলাল বসু ও সুরেন্দ্রনাথ করের কাছে। রবীন্দ্রনাথ ১৯১৮ খ্রিস্টাব্দে রাণুর পিতা ফণীভূষণকে শান্তিনিকেতন বিদ্যাভবনে  ক্ষিতিমোহন সেনের সঙ্গে কাজ করার জন্য ডেকে এনেছিলেন। রাণুর বড় দিদি আশা আর্যনায়কম অনেক দিন স্বামীর সঙ্গে শান্তিনিকেতনে কাজ করেছেন। শান্তিনিকেতনে রাণু ও তার অসমবয়সী "ভানুদাদা" কে নিয়ে অনেক গল্প রয়েছে, রবীন্দ্রনাথের লেখা ২০৮ টি আর রাণুর লেখা ৬৮ টি চিঠি সংবলিত "ভানুসিংহের পত্রাবলী"তে। তবে রাণুকে লেখা রবীন্দ্রনাথের চিঠি পড়লে বোঝা যায় তরুণী রাণু কী অপূর্ব দক্ষতায় খুলে দিয়ে ছিলেন মহাকবি রবীন্দ্রনাথের মনের দরজা। অল্প বয়স থেকেই  দেশি-বিদেশি সাহিত্য সম্পর্কে রাণুর একটা ধারণা হয়ে গিয়েছিল। পরবর্তীকালে রবীন্দ্রনাথের সংস্পর্শে এসে তার সাংস্কৃতিক মনের বিকাশ ঘটে। ১৯২০ খ্রিস্টাব্দে এম্পায়ার হল-এ রবীন্দ্রনাথের বিসর্জন' নাটকের যে অভিনয় হয় তাতে রবীন্দ্রনাথ 'জয়সিংহ' এবং রাণু  ছিলেন 'অপর্ণা' ভূমিকায়।
ব্যক্তিগত জীবন
১৯২৫ খ্রিস্টাব্দে ভারতের খ্যাতনামা শিল্পপতি স্যার বীরেন্দ্রনাথ মুখোপাধ্যায়ের সাথে তার বিবাহ হয়। শান্তিনিকেতনের আঙিনায়, আবহে, রবীন্দ্র সান্নিধ্যে বেড়ে ওঠা মধ্যবিত্ত শিক্ষিত পরিবারের রাণু শান্তিনিকেতন থেকে পাওয়া শিল্পবোধকে কাজে লাগিয়ে উচ্চবিত্ত শিল্পপতি পরিবারের প্রকৃতই "লেডি রাণু মুখোপাধ্যায়" হয়ে উঠেছিলেন। তার ও স্যার বীরেন্দ্রনাথ মুখোপাধ্যায়ের দুই কন্যা- গীতা ও নীতা এবং এক পুত্র রমেন।
অবদান
রাণুর বাপের বাড়িতে ছবির সংগ্রহ ছিল; শ্বশুরমশাই স্যার রাজেন্দ্রনাথ ও স্বামী ছিলেন শিল্পীদের পৃষ্ঠপোষক। তার আগ্রহ ও উদ্যোগে কলকাতার শিল্পচর্চার প্রাণকেন্দ্র অ্যাকাডেমি অফ ফাইন আর্টস, কলকাতা শিল্পকলার একটি পূর্ণাঙ্গ প্রতিষ্ঠানে পরিণত হয়। ১৯৩৩ খ্রিস্টাব্দে এই প্রতিষ্ঠানের জন্ম হলেও সংস্থার নিজস্ব বাড়ির কাজ শুরু হয় ১৯৫২ খ্রিস্টাব্দে। এ কাজে তাঁকে সাহায্য করেছিলেন তৎকালীন মুখ্যমন্ত্রী ডা বিধানচন্দ্র রায়, অর্থসাহায্য করেন স্বামী স্যার বীরেন্দ্রনাথ মুখোপাধ্যায়।
সমুদ্রের পানি
alt=Photo of surf|right|thumb|মালাক্কা প্রণালীর সমুদ্রের পানি thumb|তাপমাত্রা -লবণাক্ততার ডায়াগ্রামসমুদ্রের পানি হল লবণাক্ত পানি। বৈশ্বিক সমুদ্রের জলের গড় লবণাক্ততা প্রায় ৩.৫% (৩৫ গ্রাম/লিটার), এর অর্থ ১ কিলোগ্রামে ৩৫ গ্রাম দ্রবীভূত লবণ রয়েছে। সমুদ্রপৃষ্ঠের গড় ঘনত্ব ১.০২৫ গ্রাম/লিটার (৪ ডিগ্রি সেলসিয়াস তাপমাত্রায়)। সমুদ্রের জল স্বাদু পানি ও বিশুদ্ধ জলের চেয়ে ঘন, কারণ সমুদ্রের পানিতে নানান পদার্থ দ্রবীভূত থাকে। সমুদ্রের জলের যত লবণাক্ততা বাড়ে, এর হিমাঙ্ক তত কমে যায়। সমুদ্রের পানির হিমাঙ্ক প্রায় -২ ডিগ্রি সেলসিয়াস। সমুদ্রের পানি খানিকটা ক্ষারীয় (পিএইচ ৭.৫ থেকে ৮.৫৪)।
ভূ-রসায়ন
২৫ ডিগ্রি সেলসিয়াস তাপমাত্রায় ও৩৫গ্রাম/কিলোগ্রামে সমুদ্রের জলের তাপীয় পরিবাহিতা ০.৬W/mKসমুদ্রের পানির তাপ পরিবাহিতা লবণাক্ততা বাড়ার সাথে কমে আর তাপমাত্রা বাড়ার সাথে বাড়ে।
লবণাক্ততা
thumb|বার্ষিক সমুদ্রে পৃষ্ঠের লবণাক্ততা(পিএস এস). Data from the World Ocean Atlas thumb|জলের লবণাক্ততার উদাহরণ(পিপিটি)
লবণাক্ততার উদ্ভব
বাম|থাম্ব|Diagram showing concentrations of various salt ions in seawater. The composition of the total salt component is: 55%,  30.6%,  7.7%,  3.7%,  1.2%,  1.1%, Other 0.7%. Note that the diagram is only correct when in units of wt/wt, not wt/vol or vol/vol. লবণাক্ততা নিয়ে বৈজ্ঞানিক ব্যাখ্যা র শুরু হয় স্যার এডমন্ড হ্যালির ১৭১৫ সালের তত্ত্ব থেকে। সেখানে তিনি বলেছিলেন সমুদ্রের জলের লবণ ও অন্যান্য উপাদান মাটি থেকে বৃষ্টির সাথে নদীর জলে মিশে সাগরে এসেছে। সময়ের সাথে সাথে এভাবে নদী হয়ে সাগরে মিশতে মিশতে লবণগুলো জমতে থাকে (দেখুন পানি চক্র)। হ্যালি আরও যুক্ত করেন যে যেসব সাগরের সাথে মহাসাগরের কোন সংযোগ নেই সেগুলোতে লবণাক্ততা বেশি (যেমন মৃত সাগর এবং কাসপিয়ান সাগর, দেখুন endorheic basin)। হ্যালি এই প্রক্রিয়াকে "কন্টিনেন্টাল ওয়েদারিং" হিসেবে অভিহিত করেন।
হ্যালির প্রদত্ত এই তত্ত্ব আংশিক সঠিক। আসলে যখন সমুদ্র গঠন হয় তখন সমুদ্র তল থেকে সোডিয়াম নিঃসৃত হয়। লবণের অন্য আরেকটি আয়ন, ক্লোরাইড, এসেছে সমুদ্র তলের অাগ্নেয়গিরির উদগিরণ ও হাইড্রোথার্মাল ছিদ্র থেকে যাতে অন্যান্য গ্যাসের সাথে হাইড্রোক্লোরিক এসিড ছিল। সমুদ্রের এভাবে আয়ন সোডিয়াম ও ক্লোরাইড মিশে ধীরে ধীরে সমুদ্র লবণ গঠন করে।
সমুদ্রের লবণাক্ততা বিলিয়ন বছরের জন্য একই ছিল, একটি কেমিক্যাল/টেকটনিক ব্যবস্থাই এর জন্য দায়ী। এই কেমিক্যাল/টেকটনিক ব্যবস্থার ফলে যেসব লবণ মিশেছিল তা কমতে শুরু করে। উদাহরণ সরূপ, সোডিয়াম এবং ক্লোরাইড sinks include evaporite deposits, pore-water burial, and reactions with seafloor basalts.
মনুষ্য প্রভাব
আবহাওয়ার পরিবর্তন, পরিবেশে কার্বন-ডাই-অক্সাইডের বৃদ্ধি, অত্যধিক পুষ্টিকর পদার্থ, এবং অনেক ধরনের দূষণ সার্বিকভাবে বৈশ্বিক সমুদ্রের পরিবর্তন আনছে। কিছু ক্ষেত্রে পরিবর্তনগুলো খুব দ্রুত হচ্ছে যা ইতিহাস ও সাম্প্রতিক ভূতাত্ত্বিক রেকর্ড ছাড়িয়ে গেছে। এই পরিবর্তনগুলোর মধ্যে প্রধান হচ্ছে অম্লতার বৃদ্ধি, তীরবর্তী অঞ্চল ও খোলা সাগরের উপরস্থ পানিতে অক্সিজেনের কম উপস্থিতি, উপকূলবর্তী অঞ্চলের নাইট্রোজেন স্তর বৃদ্ধি, এবং পারদজাতীয় বস্তুর বৃদ্ধি ও বারবার সামুদ্রিক প্রাণের দূষণ। এইসব সমস্যার উদ্ভবের সাথে মানুষ সরাসরি বা পরোক্ষভাবে জড়িত যেমন ফসিল ফুয়েল আহরণ, সার ব্যবহার এবং শিল্প কারখানা সম্পর্কিত কাজ। সামুদ্রিক সম্পদ ও জীববৈচিত্রের উপর খারাপ প্রভাব আগামী দশকগুলোতেও অব্যাহত থাকবে বলে মনে করা হচ্ছে।
বহিঃসংযোগ
ছক
Composition
রোহান মেহরা
রোহান মেহরা হচ্ছেন একজন ভারতীয় অভিনেতা এবং মডেল। তিনি স্টার প্লাসে প্রচারিত জনপ্রিয় ধারাবাহিক ইয়ে রিশতা কেয়া কেহলাতা হে-এ নক্ষ সিংহানিয়া চরিত্রে অভিনয় করেছেন। ২০১৬ সালে, তিনি কালারসে সম্প্রচারিত জনপ্রিয় রিয়্যালিটি অনুষ্ঠান বিগ বসের দশম আসরে একজন প্রতিযোগী হিসেবে অংশগ্রহণ করেছেন, যেখানে তিনি ৫ম স্থান অধিকার করেন।
ত্রিপুরার রাজনীতি
উত্তর-পূর্ব ভারতের একটি রাজ্য ত্রিপুরার রাজনীতিতে ভারতের কমিউনিস্ট পার্টি (মার্কসবাদী), ভারতীয় জাতীয় কংগ্রেস এবং ভারতীয় জনতা পার্টির আধিপত্য রয়েছে। ২০২০ সালে ভারতীয় জনতা পার্টি (বিজেপি) রাজ্যের বিধানসভায় শাসক দল এবং ২০১৯ সালের ভারতীয় সাধারণ নির্বাচনে দুটি সংসদীয় আসনেও জয়লাভ করেছে। ২০২১ সালে সর্বভারতীয় তৃণমূল কংগ্রেস (AITC) ত্রিপুরার রাজনৈতিক এলাকায় প্রবেশ করেছে। এটি ২০২১ সালের আগরতলা পৌর নির্বাচনে ২০% এরও বেশি ভোট পেয়েছে এবং সিপিআইএমকে এগিয়ে রানার আপের অবস্থান নিশ্চিত করেছে। এটি রাজ্যের চারপাশে অন্যান্য ওয়ার্ডে প্রায় ১৭% ভোট অর্জন করে রানার আপের অবস্থানও সুরক্ষিত করেছে। বিজেপির একজন বিধায়ক আশীষ দাস তৃণমূলে চলে গেছেন।
ত্রিপুরা আঞ্চলিক পরিষদ
১৯৫৬ সালের ত্রিপুরা টেরিটোরিয়াল কাউন্সিল অ্যাক্ট একই নামে (টিটিসি) একটি কাউন্সিলের সরাসরি নির্বাচনের জন্য উন্মুক্ত হয়েছিল। টিটিসির ৩০ জন সরাসরি নির্বাচিত সদস্য এবং দুজন গভর্নর কর্তৃক মনোনীত সদস্য ছিল। প্রথম টিটিসি নির্বাচন ১৯৫৭ সালে অনুষ্ঠিত হয়েছিল, তারপর ১৯৫৯ সালে নতুন নির্বাচন অনুষ্ঠিত হয়েছিল। ১৯৬২ সালের ফেব্রুয়ারিতে নির্বাচিত তৃতীয় কাউন্সিলে ২০ জন সদস্য ছিল।
নির্বাচনী এলাকা
ত্রিপুরা লোকসভায় (ভারতের সংসদের নিম্নকক্ষ) দুইজন প্রতিনিধি এবং রাজ্যসভায় (সংসদের উচ্চকক্ষ) একজন প্রতিনিধি পাঠায়। স্থানীয় সংস্থা নির্বাচনের মাধ্যমে নির্বাচিত পঞ্চায়েত ( স্থানীয় স্ব-শাসন ) স্ব-শাসনের জন্য অনেক গ্রামে উপস্থিত রয়েছে। ত্রিপুরায় একটি অনন্য উপজাতীয় স্ব-শাসন সংস্থা রয়েছে, ত্রিপুরা উপজাতি এলাকা স্বায়ত্তশাসিত জেলা পরিষদ । এই কাউন্সিল তফসিলি উপজাতির উচ্চ ঘনত্ব সহ ৫২৭টি গ্রামে স্থানীয় শাসনের কিছু দিকগুলির জন্য দায়ী। ২০১৮ সালের হিসাবে রাজ্যে ৬০টি বিধানসভা কেন্দ্র রয়েছে।
নির্বাচনের ফলাফল
প্রধান রাজনৈতিক দলগুলি হল ভারতীয় জনতা পার্টি (বিজেপি), বামফ্রন্ট, সর্বভারতীয় তৃণমূল কংগ্রেস এবং ভারতীয় জাতীয় কংগ্রেস এবং আইপিএফটি এবং আইএনপিটির মতো আঞ্চলিক দলগুলি। ১৯৭৭ সাল পর্যন্ত, রাজ্যটি ভারতীয় জাতীয় কংগ্রেস দ্বারা শাসিত হয়েছিল। বামফ্রন্ট ১৯৭৮ থেকে ১৯৮৮ সাল পর্যন্ত ক্ষমতায় ছিল এবং তারপরে আবার ১৯৯৩ থেকে ২০১৮ ক্ষমতায় ছিল। ১৯৮৮-১৯৯৩ সালে, কংগ্রেস এবং ত্রিপুরা উপজাতি যুব সমিতি একটি ক্ষমতাসীন জোটে ছিল। ২০১৩ সালের ত্রিপুরা বিধানসভা নির্বাচনে, বামফ্রন্ট বিধানসভার ৬০ টি আসনের মধ্যে ৫০টি আসনে জিতেছিল। ২০১৪ সালের ভারতীয় সাধারণ নির্বাচনে, ত্রিপুরার সংসদীয় আসন দুটি কমিউনিস্ট পার্টি অফ ইন্ডিয়া (মার্কসবাদী) দ্বারা জয়ী হয়েছিল। ২০১৮ সালের বিধানসভা নির্বাচনে বামফ্রন্টের পরাজয় হয়েছিল। ভারতীয় জনতা পার্টি রাজ্যে সামগ্রিক সংখ্যাগরিষ্ঠতা লাভ করে, যার ফলে কমিউনিস্ট পার্টির নিরবচ্ছিন্ন পঁচিশ বছরের শাসনের অবসান ঘটে। আইপিএফটি -র সঙ্গে জোট করে বিধানসভার ৬০টি আসনের মধ্যে বিজেপি জিতেছে ৪৪টি। ভারতের কমিউনিস্ট পার্টি (মার্কসবাদী) (সিপিআইএম) মাত্র ১৬টি আসন পেয়েছে এবং ভারতীয় জাতীয় কংগ্রেস সমস্ত নির্বাচনী এলাকায় বিশাল ব্যবধানে হেরেছে।
দে চোপান জেলা
এখানকার অর্থনীতি মূলত নগদ ফসল হিসাবে উত্থাপিত বাদাম উপর সম্পূর্ণরূপে নির্ভরশীল বলা যায়। সংখ্যাগরিষ্ঠতার দিকে থেকে বিবেচনা করে প্রদেশের প্রাদেশিক রাজধানী কালাতে নিয়ে আসা হয়।
ছোট কাল কেউটে
ছোট কাল কেউটে বা বুঙ্গারস লিভিডাস হল এক প্রজাতির বিষধর এলাপিডি সাপ। এটি Bungarus গণের আওতাভুক্ত। ভারত, বাংলাদেশ এবং নেপালে এদের পাওয়া যায়।
ত্রিপুরার রাজনৈতিক দলসমূহ
নিম্নলিখিত ভারতের ত্রিপুরা রাজ্যের জাতীয়, রাজ্য এবং আঞ্চলিক স্তরে রাজনৈতিক দলগুলির একটি তালিকা রয়েছে৷
লামডিং বিধানসভা কেন্দ্র
লামডিং বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (ছয় বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,১২,১১৫ জন যার মধ্যে পুরুষ ভোটার ১,০৮,৬৩৬ জন এবং নারী ভোটার ১,০৩,৪৭৭ জন। এছাড়াও দুইজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। লামডিং বিধানসভা কেন্দ্রে ২০২১ ভোটার লিঙ্গানুপাত ৯৫৩।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৮২,৩৭৭ জন যার মধ্যে পুরুষ ভোটার ৯৬,০৮৩ জন এবং নারী ভোটার ৮৬,২৯১ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭২,৬৫০ জন যার মধ্যে পুরুষ ভোটার ৯০,৩২২ জন এবং নারী ভোটার ৮২,৩২৮ জন।
জাতীয় প্রতীকে ধর্ম
জাতীয় প্রতীকে ধর্ম প্রায়শই জাতীয় সংগীতে বা পতাকায় পাওয়া যায়। এটি গির্জা এবং রাষ্ট্রকে পৃথক করার বিষয়ে কয়েকটি দেশে বিতর্ক সৃষ্টি করেছে, যেখানে জাতীয় প্রতীকটি সরকারীভাবে অনুমোদিত হয়।
উন্মুক্ত উদ্ধৃতি
উন্মুক্ত উদ্ধৃতি (OpenCitations) এমন একটি প্রকল্প, যেটির উদ্দেশ্য সংস্থান বর্ণনা পরিকাঠামো (আরডিএফ)-এ উন্মুক্ত গ্রন্থপঞ্জির উদ্ধৃতি তথ্যসমূহ প্রকাশ করা। এটি মূলত "উন্মুক্ত উদ্ধৃতি করপাস" ডাটাবেস উৎপন্ন করে থাকে। আনুষ্ঠানিকভাবে ২০১০ সালে উন্মুক্ত উদ্ধৃত শুরু হয়েছে।
বহুভুজ
মৌলিক জ্যামিতিতে বহুভুজ (ইংরেজি polygon) একটি সমতলীয় আকৃতি যেখানে সসীমসংখ্যক রেখাংশ একে অপরের সাথে আবদ্ধ হয়ে বহুভূজীয় শৃঙ্খল তথা বহুভূজীয় বর্তনীর মত একটি বদ্ধ ক্ষেত্র তৈরি করে। এই নিশ্চল সমতলীয় ক্ষেত্র বা আবদ্ধ বর্তনীকে অথবা এদের উভয়কে একত্রে বহুভুজ বলা যেতে পারে।
বহুভূজের রেখাংশগুলিকে এর ভুজ বা বাহু বলা হয়। আর দুইটি বাহু একে অপরের সাথে যে বিন্দুতে মিলিত হয়, তাকে শীর্ষবিন্দু বা শীর্ষ বলা হয়। বহুভুজের অন্তর্ভাগকে কখনও কখনও এর "দেহ" বলা হয়। একটি "ক"-ভুজ হচ্ছে ক-সংখ্যক বাহুবিশিষ্ট একটি বহুভুজ যেখানে "ক" একটি স্বাভাবিক সংখ্যা। যেমন— একটি ত্রিভুজ হল একটি তিন বাহু বিশিষ্ট বহুভুজ। বহুভুজ একটি দ্বিমাত্রিক ধারণা।
যেসব বহুভুজ নিজেকে ছেদ করে না সেগুলো হল সরল বহুভুজ। বহুভুজের প্রাথমিক জ্যামিতিক ধারণাটিকে অনেক বিশেষায়িত উদ্দেশ্যে পরিবর্তন করে নেওয়া হয়েছে। গণিতবিদেরা প্রায়ই এমন সব বহুভুজ নিয়ে কাজ করেন যেগুলি সরল ও নিজেকে ছেদ করে না এবং এই সরল আকৃতিগুলোর ভিত্তিতেই বহুভুজকে সংজ্ঞায়িত করেন। কোন বহুভুজের সীমানা বা বাহুহুলো তার নিজের উপর দিয়েও গমন করতে পারে। যেমন— তারকা বহুভুজের বাহুসমূহ বহুভূজটিকে ভেদ করে।
মাত্রার পরিমাপগত বিবেচনায় কোন বহুভুজ হল অতি সাধারণ পলিটপ বা বহুস্থানের একটি দ্বিমাত্রিক উদাহরণ। বহুভুজসমূহের বহু সংখ্যক সাধারণীকৃত রূপ রয়েছে যেগুলো বিভিন্ন উদ্দেশ্যে সংজ্ঞায়িত। অকুব্জ বহুভুজ- যে সকল বহুভুজের কর্ণ সামতলিক ক্ষেত্রের বাইরে থাকে, তাকে অকুব্জ বহুভুজ বলে।
বয় ওহ বয় (গান)
ইতিহাস ও রচনা
বয় ওহ বয় গানটি তিনজন সঙ্গীত লেখক অ্যান্ডি গ্রাসু, মারিউস মিরিক এবং আলেকজান্দ্রা স্টান লিখেছেন। আলেকজান্দ্রা স্টান রেকর্ডস এই গানটি ৩০ জুন ২০১৭ প্রকাশ করে। গানটিতে সহ-প্রযোজক হিসেবে কাজ করে আলেকজান্দ্রা স্টানে রেকর্ডসের প্রতিনিধিরা।
যোগী আদিত্যনাথ
মহন্ত যোগী আদিত্যনাথ (ইংরাজী: Yogi Adityanath; জন্ম অজয় সিং বিস্ত; ৫ জুন, ১৯৭২ ) হলেন একজন ভারতীয় সন্ন্যাসী এবং রাজনীতিবিদ।   ২০১৭ সালের উত্তর প্রদেশ-এর বিধানসভা নির্বাচনে ভারতীয় জনতা পার্টি  সংখ্যাগরিষ্ঠতা লাভ করলে যোগী আদিত্যনাথ উত্তর প্রদেশের মুখ্যমন্ত্রী হিসেবে ২০১৭ সালের ১৯ মার্চ শপথ গ্রহণ করেন। উল্লেখ্য যে, উক্ত নির্বাচনে যোগী ছিলেন বিজেপি দলের একজন বিশিষ্ট প্রচারক।   ১৯৯৮ সাল থেকে যোগী  উত্তর প্রদেশ-এর গোরখপুর কেন্দ্র থেকে একটানা পাঁচবার লোকসভার সাংসদ হন। এছাড়া, যোগী ছিলেন গোরখনাথ মঠ  নামে গোরখপুরের একটি হিন্দু মন্দিরের মহন্ত বা মুখ্য পুরোহিত । এর আগে মন্দিরের মুখ্য পুরোহিত ছিলেন যোগীর আধ্যাত্মিক "পিতা" মহন্ত অবৈদ্যনাথ । যিনি ২০১৪ সালের সেপ্টেম্বর মাসে মারা যান। যোগী আদিত্যনাথ হিন্দু যুবা বাহিনী নামে একটি যুব সংগঠনও প্রতিষ্ঠা করেছেন।
প্রারম্ভিক জীবন ও শিক্ষা
১৯৭২ সালের ৫ জুন উত্তরাখণ্ড-এর (পূর্বতন উত্তর প্রদেশ) পৌরী গড়বাল জেলার পঞ্চুর নামে এক গ্রামের একটি গড়বালি রাজপুত পরিবারে যোগী আদিত্যনাথের জন্ম হয়েছিল। জন্মের পর তার নাম অজয় সিং বিস্ত রাখা হয়েছিল।  তার পিতা আনন্দ সিং বিস্ত ছিলেন একজন বনরক্ষক। উত্তরাখণ্ডের হেমবতী নন্দন বহুগুণ গড়বাল বিশ্ববিদ্যালয় থেকে যোগী গণিত বিষয়ে স্নাতক ডিগ্রী লাভ করেন। অযোধ্যার রাম মন্দির আন্দোলন-এ যোগ দিতে ১৯৯০এ যোগী গৃহত্যাগ করেছিলেন। তিনি গোরখনাথ মঠের মুখ্য পুরোহিত মহন্ত অবৈদ্যনাথ এর সংস্পর্শে আসেন ও পরে তার শিষ্য হন। পরবর্তী সময়ে তাকে "যোগী আদিত্যনাথ" নাম দেওয়া হয় এবং তিনি মহন্ত অবৈদ্যনাথের উত্তরাধিকারী হিসেবে মনোনীত হন। ১৯৯৮ সালে যোগীয পৈতৃক গ্রামে একটি স্কুল স্থাপন করেন। নরেন্দ্র মোদীর পড় দেশের পরবর্তী প্রধানমন্ত্রী যোগী আদিত্য নাথ দাবিদার।
ধার্মিক কর্মজীবন
২১ বছর বয়সেই যোগী আদিত্যনাথ নিজের পরিবার ত্যাগ করে গোরখনাথ মঠের মুখ্য পুরোহিত মহন্ত অবৈদ্যনাথের শিষ্যত্ব গ্রহণ করেন। ২০১৪ সালের ১২ সেপ্তেম্বরে মহন্ত অবৈদ্যনাথের মৃত্যুর পর যোগী আদিত্যনাথকে গোরখনাথ মঠের মুখ্য পুরোহিতের পদে পদোন্নতি দেওয়া হয়। ২০১৪ সালের ১৪ সেপ্তেম্বর নাথ সম্প্রদায়ের পরম্পরাগত অনুষ্ঠানর মধ্যে যোগী আদিত্যনাথকে "গোরখনাথ মন্দিরের পীঠাধিশ্বর" করা হয়।
বিতর্ক
২০০৫ সালের একটি গণমাধ্যমের প্রতিবেদন অনুযায়ী আদিত্যনাথ 'পরিশোধন অভিযানের' নামক একটি অভিযবনের সাথে জড়িত ছিলেন, ভারতের উত্তর প্রদেশের প্রায় ১,৮০০ খ্রিস্টানকে হিন্দু ধর্মে ধর্মান্তরিত করেছিল। তিনি বলেছিলেন যে তিনি উত্তরপ্রদেশ এবং ভারতকে হিন্দু রাজ্যে পরিণত না করা পর্যন্ত থামবেন না।
ইনকা রন্ধনশৈলী
ইনকা রন্ধনশৈলীর উদ্ভব হয় ১৩ থেকে ১৬ শতক ইনকা সভ্যতাকালীন সময়ে। বিভিন্ন অঞ্চলে ইনকা সভ্যতার ছোঁয়া লাগায় খাদ্য তালিকায় বৈচিত্র‍্যময় উদ্ভিদ ও প্রাণীর সমাহার ঘটে যার অনেকগুলোই পেরুর বাইরে অজানা থেকে যায়। গুরুত্বপূর্ণ খাদ্যাদির মধ্যে ছিলো কন্দ, মূল, শস্য ইত্যাদি। ভুট্টা ছিলো উচ্চবিত্তের খাবার কিন্তু খুব বেশি চাষ হতো না। মাংসের সাধারণ উৎস ছিলো গিনিপিগ এবং লামা। শূকনো মাছের ব্যবহার ছিলো।
যোগী আদিত্যনাথ
বিতর্ক
২০০৭ সালের জানুয়ারিতে, অন্য বিজেপি নেতাদের সাথে আদিত্যনাথ ধর্মীয় সহিংসতার কারণে নিহত এক ব্যক্তির মৃত্যুর শোক জানাতে জড়ো হয়েছিল। পরে তাকে এবং তার সমর্থকদের পুলিশ গ্রেপ্তার করেছিল এবং শান্তি বিঘ্নিত করার এবং নিষেধাজ্ঞার আদেশ লঙ্ঘনের অভিযোগে গোর্খাপুর কারাগারে বন্দী ছিল। তার গ্রেপ্তারের ফলে আরও অশান্তির সৃষ্টি হয়, সেই সময় হিন্দু যুব বাহিনী কর্মীদের বিক্ষোভের সময় তারা মুম্বাইগামী মুম্বাই-গোরক্ষপুর গোদন এক্সপ্রেসের বেশ কয়েকটি কোচে আগুন ধরিয়ে দেয়। তাকে গ্রেপ্তারের পরদিন জেলা ম্যাজিস্ট্রেট এবং স্থানীয় পুলিশ প্রধানকে বদলি করে প্রতিস্থাপন করা হয়।
ইনকা রন্ধনশৈলী
খাদ্যবস্তু
খাওয়ার উপযোগী কিছু কাঁদামাটি ব্যবহৃত হতো। যেমন আলু এবং অন্যান্য কন্দের জন্য সস হিসেবে পাসা ব্যবহৃত হতো। তবে এসব খাবার গরীব ও ধর্মাচারীগণ ব্যবহার করতো। মধ্য ও দক্ষিণ আমেরিকার অন্যান্য অঞ্চলের মত এখানেও ঝাল মরিচ ছিলো গুরুত্বপূর্ণ এবং বহুল ব্যবহৃত খাদ্য উপাদান।
যোগী আদিত্যনাথ
বিতর্ক
২০১১ সালে, ডকুমেন্টারি ফিল্ম জাফরান যুদ্ধ - হিন্দু ধর্মের র‌্যাডিকালাইজেশন ও ঘৃণ্য বক্তৃতার মাধ্যমে উত্তরপ্রদেশে সাম্প্রদায়িক বিভেদ প্রচার করার জন্য আদিত্যনাথকে অভিযুক্ত করেছিল।
ইনকা রন্ধনশৈলী
শাকসবজি
ইংকা রাজ্য উত্তর দক্ষিণে বিস্তৃত, বিভিন্ন রকম আবহাওয়াগত পরিবেশ দ্বারা সমৃদ্ধ। পেরুতে পর্বত অঞ্চলের বিভিন্ন উৎপাদন অঞ্চল গড়ে উঠেছে। ইনকাদের প্রধান খাবারের মধ্যে ছিলো খাওয়ার উপযোগী কন্দ এবং মূল যেমন আলু ও মিষ্টি আলু। মিষ্টি এবং তিতা জাতের ওকা পাওয়া যায়। মিষ্টি জাতটি কাঁচা খাওয়া হত কিংবা সংরক্ষণ করা হত এবং চিনির আগমনের পূর্বে মিষ্টিকারক উপাদান হিসেবে ব্যবহৃত হতো।
যোগী আদিত্যনাথ
বিতর্কিত বিবৃতি
২০১০ সালে, মহিলা সংরক্ষণ বিলের বিরোধিতা করার সময়, আদিত্যনাথ বলেছিলেন যে শিশুদের যত্নের মতো মহিলাদের গৃহস্থালি দায়িত্বগুলিতে রিজার্ভেশন প্রভাবিত করে না। তিনি আরও বলেন, পুরুষদের যদি স্ত্রীলিখন বৈশিষ্ট্য বিকাশ হয় তবে তারা দেবতা হয়ে যায়, তবে মহিলারা যদি পৌরুষিক বৈশিষ্ট্য বিকাশ করে তবে তারা ভূত হয়ে যায়।
২০১৪-এর আগস্টে ইউটিউবে প্রকাশিত একটি অবিচ্ছিন্ন ভিডিওতে আদিত্যনাথ আজমগড়ের এক জন বক্তৃতার সময় আন্তঃধর্মীয় বিবাহের কারণে ধর্মীয় রূপান্তরকে উল্লেখ করে বলেন, "তারা যদি কোনও হিন্দু মেয়েকে নিয়ে যায় তবে আমরা ১০০ জন মুসলমানকে নিয়ে যাব।" একই ভিডিওতে তিনি এই বিতর্কিত কথাটি বলেই চলেছেন, "তারা যদি একজন হিন্দুকে হত্যা করে তবে আমরা সেখানে 100 জন থাকব"।
ইনকা রন্ধনশৈলী
মাংস
আল্টিপ্লানো জনগোষ্ঠী দুটো আধুনিক পেরুভীয় মাংসের খাবার জানতো। তারা লামা এবং আলপাকাকে গৃহপালিতে পরিণত করেছে। এই প্রানীগুলো থেকে পশম সংগ্রহ করা হতো এবং বৃহৎ ক্যারাভান টানার কাজে ব্যবহার করা হয়। লামাকে উচ্চ মূল্যায়িত করা হতো। রাজকীয় প্রতীক হিসেবে রাজার সামনে সামনে সর্বদা লাল কাপড়ে আবৃত সাদা লামা চলতো যার কানে সোনার দুল পরানো থাকতো। প্রানীদের গায়ের রঙ অনুসারে বিভিন্ন দেবতার প্রতিনিধি হিসেবে বিবেচনা করা হতো। প্রচুর পরিমাণে এসব প্রাণী উৎসর্গ করা হতো এবং রক্ত আচার অনুষ্ঠানে ব্যবহৃত হয়। কোন পশু মারা গেলে তার সব অংশ সংরক্ষণ করা হতো এবং ইনকাদের সামনে পুরো প্রাণীটি প্রদর্শন করতে হতো। অন্যথায় কঠোর শাস্তির সম্মুখীন হতো। পেরুভীয় উট থেকে তৈরী খাবার হচ্ছে শারকুই। হিমায়িত শুকনো মাংসের স্ট্রাইপ যা আধুনিক সময়ের জার্কির উৎস। সাধারণ লোকের মাংস ছিলো কুই, গিনী পিগ ইত্যাদি। ২০০০ খ্রিষ্টপূর্বাব্দে এরা গৃহপালিত হয় এবং এদেরকে সহজে রাখা যেতো এবং দ্রুত বংশবৃদ্ধি করে। গরম পাথর সাজিয়ে প্রায়শই গিনিপিগ রান্না করা হয়। নাড়িভুঁড়ি স্যুপের উপাদান হিসেবে আলুর সংগে ব্যবহার করা হতো কিংবা সস প্রস্তুত করা হতো।
যোগী আদিত্যনাথ
বিতর্কিত বিবৃতি
ফেব্রুয়ারি ২০১৫ সালে, বিশ্ব হিন্দু পরিষদের 'বিরাট হিন্দু সম্মেলন'-এ কথা বলার সময় আদিত্যনাথ বিতর্কিত মন্তব্য করেছিলেন, "যদি একটি সুযোগ দেওয়া হয়, তবে আমরা প্রত্যেক মসজিদে দেবী গৌরী, গণেশ এবং নন্দীর মূর্তি স্থাপন করব।"